नई दिल्ली : कर्नाटक में कांग्रेस को जीत दिलाने के लिए यूपीए की चेयरपर्सन सोनिया गांधी भी चुनावी समर में कूदी थीं। उन्होंने करीब दो साल बाद आठ मई को बीजापुर में एक चुनावी रैली को संबोधित किया और प्रधानमंत्री नरेंद्र मोदी पर जमकर हमला बोला। सोनिया ने कहा कि प्रधानमंत्री मोदी ऐतिहासिक तथ्यों को तोड़-मरोड़कर पेश करते हैं और केवल भाषणों से भूख नहीं मिटाई जा सकती। सोनिया ने कहा कि कांग्रेस ने कर्नाटक का विकास किया है जबकि केंद्र की सरकार ने इसके साथ भेदभाव किया है।